b'\n_START_ARTICLE_\nPalloaberraatio\n_START_PARAGRAPH_\nPalloaberraatio eli pallopoikkeama on ilmi\xc3\xb6, jossa valo heijastuu yksikerroksisessa linssiss\xc3\xa4 kaarevien reunapintojen l\xc3\xa4pi ja taittuu eri tavalla kuin linssin keskiosan kautta kulkeva valo. T\xc3\xa4ll\xc3\xb6in kaikki linssin l\xc3\xa4pi sen p\xc3\xa4\xc3\xa4akselin suuntaisesti kulkeneet valons\xc3\xa4teet eiv\xc3\xa4t kulje tarkalleen linssin polttopisteen kautta vaan sivuuttavat sen jonkin matkan p\xc3\xa4\xc3\xa4st\xc3\xa4. Vastaava ilmi\xc3\xb6 esiintyy my\xc3\xb6s valon heijastuessa pallopeilist\xc3\xa4. Palloaberraatio aiheuttaa reunakuvan sumenemista ja v\xc3\xa4\xc3\xa4r\xc3\xa4v\xc3\xa4risyytt\xc3\xa4 sek\xc3\xa4 valon spektrin hajoamista, joka on haitallista varsinkin valokuvaamisessa. _NEWLINE_Palloaberraatio esiintyy, kun linssin tai peilin pinta muodoltaan on pallopinnan osa. Peileiss\xc3\xa4 se voidaan v\xc3\xa4ltt\xc3\xa4\xc3\xa4 tekem\xc3\xa4ll\xc3\xa4 peili poikkileikkaukseltaan paraabelin muotoiseksi (peilipintana on paraboloidi) jolloin kaikki peilin akselin suuntaiset s\xc3\xa4teet kulkevat tarkalleen saman polttopisteen kautta. Sellaista peili\xc3\xa4 sanotaan paraboliseksi peiliksi._NEWLINE_Linssien tapauksessa aberraatiota torjutaan joko k\xc3\xa4ytt\xc3\xa4m\xc3\xa4ll\xc3\xa4 profiililtaan paraabeliksi hiottua asf\xc3\xa4\xc3\xa4rist\xc3\xa4 linssi\xc3\xa4 tai lis\xc3\xa4\xc3\xa4m\xc3\xa4ll\xc3\xa4 objektiiviin toinen linssi. _NEWLINE_V\xc3\xa4rivirheit\xc3\xa4 eli v\xc3\xa4riaberraatiota korjataan mm. akromaattisilla linsseill\xc3\xa4._NEWLINE_Eritt\xc3\xa4in hintavissa ja kalleimmissa ja varsinkin tieteellisiss\xc3\xa4 instrumenteissa k\xc3\xa4ytet\xc3\xa4\xc3\xa4n kolminkertaista lasia ja n\xc3\xa4it\xc3\xa4 linssej\xc3\xa4 kutsutaan apokromaateiksi.'